Mikael Wiik

Mikael Wiik (s. 2. maaliskuuta 1951) on suomalainen muusikko, säveltäjä, levytuottaja ja musiikkitoimittaja. Hän on kirjoittanut musiikkijuttuja suomenkielisiin nuorten- ja musiikkilehtiin kuten Intro, Rytmimusiikki ja Soundi. 1970-luvun lopulla hän teki Yleisradiolle ruotsinkielistä Smultronstället-musiikkiohjelmaa muun muassa Ronnie Österbergin kanssa.Metallille menetetyt II: Suomihevin hankala alkutaival, Imperiumi.net, , viitattu 10.3.2015.Wiik, Mikael: The Hot Thumbs O'Riley Story, Intro 9/1975, viitattu 10.3.2015. Vuodesta 2004 Wiik juonsi musiikkiohjelmia Radio Helsingissä, josta hän jäi eläkkeelle helmikuun lopussa 2014.Mikael Wiik jää eläkkeelle, me jäämme kaipaamaan, Radio Helsingin Facebook-sivusto, viitattu 10.3.2015.

Levytuottajana
Mikael Wiik on tuottanut muun muassa Heikki Sarmannon albumit Open Ear sekä Syksy ja muita lauluja, sekä muita levytyksiä erityisesti lyhytikäiselle Hi-Hat-levymerkille 1970-luvulla. Wiik tuotti myös Carita Holmströmin esikoisalbumin We Are What We Do (EMI 1973).

Maru & Mikael
Mikael Wiik on esiintynyt Marianne Wiikin (ent. Nyman) kanssa lauluduona Maru & Mikael, joka teki vuonna 1975 albumin nimeltä Destination Nowhere (Hi-Hat HILP 103).Mikael Wiik, Discogs.com, viitattu 10.3.2015. Vuonna 1990 he julkaisivat EP-levyn Olarin Musiikin kautta nimellä Maru & Mikael Wiik.Maru & Mikael Wiik , Finna.fi. Viitattu 10.3.2015.

Lähteet

Luokka:Suomalaiset musiikkituottajat
Luokka:Suomalaiset toimittajat
Luokka:Suomalaiset muusikot
Luokka:Vuonna 1951 syntyneet
Luokka:Elävät henkilöt